paragraph_text: Pokrštavanje se Indijancima neće svidjeti pa će se 1740. pridružiti Yaquima u pobuni. Crkve će popaliti a svećenike i naseljenike protjerati iz svoje zemlje, nakon čega će dolaziti do teških okršaja sa Španjolcima. Godine 1825-1827. ponovno se udružuju s Yaqui Indijancima koji je poveo Banderas ili Juzucanea protiv meksičke vojske. Banderas će 1832. biti poražen a 1833. pogubljen zajedno s ostalih 11 vođa iz plemena Ópata, Yaqui i Mayo. Yaqui će nastaviti borbe protiv Meksikanaca sve do u 20 stoljeća.